Zašto mačke to rade?
Simpatične su, ljupke
i sudeći prema 26 milijardi pregleda preko dva miliona snimaka na Jutjubu
njih kako vrebaju,
skaču,
penju se,
prežderavaju,
love,
oštre kandže,
cvrkuću
i predu,
jedno je sigurno:
mačke su veoma zabavne.
Ova unekoliko čudna mačja ponašanja,
istovremeno zabavna i zbunjujuća,
ostavljaju mnoge od nas zapitane: "Zašto to mačke rade?"
Dugo su mačke bile istovremeno usamljene grabljivice manjih životinja
i plen većih mesoždera.
Budući i grabljivice i plen,
opstanak njihove vrste je zavisio od presudnog instinktivnog ponašanja
koje i dalje zapažamo u divljini i kod pripitomljenih mačaka.
Iako se mačji postupci vaše kućne mačke, Grizma, mogu činiti zbunjujućim,
u divljini, ista ova ponašanja,
prirodno negovana kod mačaka milionima godina,
bi od Grizma stvorili supermačku.
Zahvaljujući jedinstvenoj mišićnoj strukturi
i prefinjenim sposobnostima za ravnotežu,
mačke su se pele na visoke kote kako bi nadgledale svoju teritoriju
i kako bi zapazile plen u divljini.
Grizmu danas nisu potrebne ove specifične veštine da bi našao i ulovio večeru
u svojoj činiji,
ali instinktivno, posmatranje dnevnog boravka s vrha police
je upravo ono što je evoluirala da radi.
Kao divlje grabljivice, mačke su oportunisti i love kad god ima plena.
Kako je mačji plen uglavnom sitan,
mačke su u divljini morale da jedu mnogo puta u toku dana
i koristile su strategije prikradanja, vrebanja, ubijanja i hranjenja
kako bi bile site.
Zato Grizmo više voli da lovi i vreba sitne igračke
i da jede male obroke tokom dana i noći.
Takođe, mali se plen skriva u sićušnim prostorima u svom prirodnom okruženju,
pa je jedno od objašnjenja za Grizmovu sklonost da poseže u posude i otvore
to što je primorana istom onom znatiželjom
koja joj je omogućila očuvanje vrste milionima godina ranije.
U divljini su mačkama bile potrebne oštre kandže za penjanje, lov i samoodbranu.
Oštrenje kandži o obližnje površine održavalo ih je u kondiciji i spremnim,
pomagalo im je da istegnu leđa i mišiće na nogama
kao i da se oslobode stresa.
Dakle, ne radi se o tome da Grizmo mrzi vaš kauč,
stolicu,
otoman,
jastuke,
zavese
i bilo šta drugo što stavite u njenu blizinu.
Ona cepa ove stvari na komadiće i održava svoje kandže u vrhunskom stanju
jer su upravo to radili njeni preci kako bi preživeli.
Kao životinje koje su bile plen,
mačke su evoluirale da ne budu uhvaćene,
a u divljini, mačke koje su bile najbolje u izbegavanju grabljivica su uspevale.
Pa, danas u vašoj kući,
Grizmo je stručnjak za uguravanje u male prostore
i u pronalaženju i skrivanju na neuobičajenim mestima.
To takođe objašnjava zašto više voli čist i bez mirisa posip.
Tako su manje šanse da će odati njenu lokaciju grabljivicama,
koje možda njuškaju u blizini.
Uzimajući u obzir sve što znamo o mačkama,
čini se da je jedno od njihovih preovlađujućih ponašanja
i dalje jedno od najtajanstvenijih.
Mačke mogu da predu iz bezbroj razloga,
poput sreće,
stresa
i gladi.
Međutim, zanimljivo je da frekvencija njihovog predenja,
između 25 i 150 herca,
je u opsegu koji može da potpomogne u obnavljanju tkiva.
Pa dok predenje čini Grizma savršenim partnerom za dremku,
takođe je moguće da njeno predenje leči njene mišiće i kosti,
a možda čak i vaše.
Razvile su se vremenom
i kao usamljene grabljivice koje su lovile i ubijale da bi jele,
i kao nečujni plen koji se skrivao i bežao da bi preživeo.
Te su današnje mačke zadržale većinu istih instikata
koji su im omogućili da uspevaju u divljini milionima godina.
Ovo objašnjava neka od njihovih naoko čudnih ponašanja.
Za njih su naši domovi džungle.
Ali, ako je to tako, u mačjim očima,
ko smo mi?
Velike, glupe, ćosave mačke koje se s njima takmiče za resurse?
Užasno glupe grabljivice koje svakodnevno uspevaju da nadmudre?
Ili, pak, smatraju da smo mi plen.